CELEX: 32005R0634
Language: sl
Date: 2005-04-26 00:00:00
Title: Uredba Komisije (ES) št. 634/2005 z dne 26. aprila 2005 o uvrstitvi določenega blaga v kombinirano nomenklaturo

27.4.2005   
            
            
               SL
            
            
               Uradni list Evropske unije
            
            
               L 106/7
            
         
      UREDBA KOMISIJE (ES) št. 634/2005
   z dne 26. aprila 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. aprila 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 493/2005 (UL L 82, 31.3.2005, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Avdiofrekvenčni ojačevalnik, opremljen z dekodirnikom digitalnega zvoka, procesorjem digitalnega zvoka za večkanalni zvočni učinek (prostorski zvok) in vezjem za sinhronizacijo slike in zvoka.
                              Naprava lahko sprejema signale iz različnih virov (npr. DVD-predvajalnika, satelitskega sprejemnika, kasetofona, video predvajalnika). Ti signali se lahko dekodirajo in se pred ojačanjem prenesejo na digitalne/analogne pretvornike.
                           
                        
               
                  8518 40 99
               
               
                  Uvrstitev je določena s splošnima praviloma 1 in 6 za razlago kombinirane nomenklature in z besedilom oznak KN 8518, 8518 40 in 8518 40 99.
                  Dekodiranje in obdelava zvočnih signalov se šteje za del ojačevalne avdiofrekvenčne funkcije.
                  Ker z videom povezana funkcija sinhronizira zvočne in video signale, ostaja naprava uvrščena pod tarifno številko 8518.
               
            
                  
                              2.
                           
                           
                              Aparat, ki ga sestavljajo:
                              
                                          —
                                       
                                       
                                          radiodifuzni sprejemnik AM/FM,
                                       
                                    
                                          —
                                       
                                       
                                          večkanalni ojačevalnik in
                                       
                                    
                                          —
                                       
                                       
                                          digitalni zvočni procesor.
                                       
                                    Izdelek, ki je namenjen razvedrilu v domačem okolju, je opremljen z napravo za daljinsko krmiljenje.
                           
                        
               
                  8527 39 80
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 3 k oddelku XVI, in z besedilom oznak KN 8527, 8527 39 in 8527 39 80.
                  V smislu opombe 3 k oddelku XVI je komponenta, ki opravlja osnovno funkcijo kombiniranega aparata, radiodifuzni sprejemnik.
                  Ojačevanje in obdelava zvoka se v primerjavi s sprejemom za radiodifuzijo štejeta za drugotni funkciji.
                  Zato se kombinirani aparat uvršča med aparate za radiodifuzni sprejem pod oznako KN 8527 39 80.
               
            
                  
                              3.
                           
                           
                              Aparat, ki ga sestavljajo:
                              
                                          —
                                       
                                       
                                          radiodifuzni sprejemnik AM/FM,
                                       
                                    
                                          —
                                       
                                       
                                          večkanalni ojačevalnik,
                                       
                                    
                                          —
                                       
                                       
                                          digitalni zvočni procesor in
                                       
                                    
                                          —
                                       
                                       
                                          vezja za sinhronizacijo slike in zvoka.
                                       
                                    Izdelek, ki sprejema signale iz različnih virov (npr. DVD-predvajalnika, satelitskega sprejemnika, kasetofona, video predvajalnika) in je namenjen razvedrilu v domačem okolju, je opremljen z napravo za daljinsko krmiljenje.
                              Zvočni signali se lahko dekodirajo in se pred ojačanjem prenesejo na digitalne/analogne pretvornike.
                           
                        
               
                  8527 39 80
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 3 k oddelku XVI, in z besedilom oznak KN 8527, 8527 39 in 8527 39 80.
                  V smislu opombe 3 k oddelku XVI je komponenta, ki opravlja osnovno funkcijo kombiniranega aparata, radiodifuzni sprejemnik.
                  Ojačevanje in obdelava zvoka se v primerjavi s sprejemom za radiodifuzijo štejeta za drugotni funkciji.
                  Ker z videom povezana funkcija samo sinhronizira zvočne in video signale, izdelek ostaja uvrščen pod tarifno številko 8527.
                  Zato se kombinirani aparat uvršča med aparate za radiodifuzni sprejem pod oznako KN 8527 39 80.
               
            
                  
                              4.
                           
                           
                              Barvni monitor s tekočimi kristali (LCD) z diagonalno izmero zaslona 38,1 cm (15″) in zunanjimi merami 30,5 (š) × 22,9 (v) × 8,9 (g) cm:
                              
                                          —
                                       
                                       
                                          z največjo ločljivostjo 1 024 × 768 točk
                                       
                                    
                                          —
                                       
                                       
                                          s frekvencami osveževanja 30–80 kHz (vodoravno) in 56–75 Hz (navpično).
                                       
                                    Izdelek ima naslednje vmesnike:
                              
                                          —
                                       
                                       
                                          analogni video vhod (VGA)
                                       
                                    
                                          —
                                       
                                       
                                          digitalni video vhod (DVI)
                                       
                                    
                                          —
                                       
                                       
                                          BNC-vhod in BNC-izhod
                                       
                                    
                                          —
                                       
                                       
                                          analogni video vhod in izhod (S-video)
                                       
                                    
                                          —
                                       
                                       
                                          avdio vhod in avdio izhod
                                       
                                    Izdelek lahko na zaslonu prikaže signale, sprejete iz različnih virov, npr. stroja za avtomatsko obdelavo podatkov, sistema CCTV (kabelska TV), DVD-predvajalnika ali video kamere.
                           
                        
               
                  8528 21 90
               
               
                  Uvrščanje je določeno s splošnima praviloma 1 in 6 za razlago kombinirane nomenklature ter z besedilom oznak KN 8528, 8528 21 in 8528 21 90.
                  Uvrstitev pod tarifno podštevilko 8471 60 je izključena, saj monitor zaradi zmogljivosti, da na zaslonu prikaže signale iz različnih virov, ni take vrste, da bi se izključno ali predvsem uporabljal v sistemu avtomatske obdelave podatkov (glej opombo 5 k poglavju 84).
                  Prav tako proizvod ne more biti uvrščen pod tarifno številko 8531, saj njegova funkcija ni omogočanje vizualnega prikaza za namene signalizacije (glej pojasnila harmoniziranega sistema k tarifni številki 8531, točka D).
               
            
                  
                              5.
                           
                           
                              Sistem, ki ga sestavljajo:
                              
                                          —
                                       
                                       
                                          centralna procesna enota s tipkovnico, miško in vizualnim prikazovalnikom (osebni računalnik),
                                       
                                    
                                          —
                                       
                                       
                                          centralna procesna enota (strežnik) in
                                       
                                    
                                          —
                                       
                                       
                                          natančni optični bralnik.
                                       
                                    Natančni optični bralnik je sestavljen iz naprave, imenovane „podpora za senzor optičnega bralnika“ na nosilcu.
                              „Podpora za senzor optičnega bralnika“ je opremljena s senzorji za merjenje kakovosti papirja glede na vlago, temperaturo, težo itd.
                              Premika se naprej in nazaj po nosilcu ter zbira podatke z uporabo delov infrardečega svetlobnega spektra ali laserskih žarkov ali drugih oblik merjenja. Ti podatki se prek strežnika pošljejo v osebni računalnik, ki jih obdela za izdelavo podatkov za nadzor kakovosti papirja.
                              Podatki, ki jih obdela osebni računalnik, se uporabijo za prilagajanje izhodne nastavitve stroja za izdelavo papirja, ki ni del tega sistema.
                           
                        
               
                  9032 89 90
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 7(b) k poglavju 90, in z besedilom oznak KN 9032, 9032 89 in 9032 89 90.
                  Opomba 5(B) k poglavju 84 izključuje uvrščanje sistema pod tarifno številko 8471, saj izvaja specifično funkcijo, drugačno od obdelave podatkov, kakor določa opomba 5(E) k poglavju 84.
                  Sistem je avtomatski regulator za avtomatsko nadzorovanje neelektričnih količin, pri katerih je delovanje odvisno od električnega pojava, ki se razlikuje glede na dejavnik, ki se nadzoruje (opomba 7(b) k poglavju 90).